《赵倅赋喜雪诗为黄堂颂黄堂和韵传示僚属众因续貂》
宋代·戴炳

风衮瑶花扑面寒，沾泥点点鹿文斑。要呈腊瑞斗梅好，肯让春容傍柳还。

万户闹添沽酒市，两山穷耸索诗肩。使君宽得忧民念，麦陇青青一望间。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。